"Baagi ba gakololwa gore letsholo leno la go tlhaba moento ga ba le duelele e bile ga ba gapelediwe go go tlhabiwa moento, mme e bile ke kgato e e botlhokwa thata ya go ipabalela mo mogareng, mmogo le dikgato tsa go ikobela ditaolelo tsa boitekanelo tsa go ikgatolosa go nna mo go kitlaneng batho, go apara maseke fa o le fa gare ga batho, go bolaya megare mo diatleng ka go di tlhapa ka metsi a sesepa kgotsa go di tlotsa ka sebolayamegare se se nang le 70% ya alekholole mmogo le go katogana le batho ba bangwe ka sekgala sa dimitara di le pedi le halofo."